Benediktas Skarbek-Važinskis

Benediktas Skarbek-Važinskis,  ( g. apie 1670 m. – m. (?) m.) – LDK valstybės veikėjas ir mecenatas.

Biografija 
Gimė Viekšnių tijūno ir karaliaus dvariškio Mykolo Elijošiaus Skarbek-Važinskio šeimoje. Be Benedikto joje augo dar trys vaikai: Martynas, Mykolas ir Kazimieras. Po tėvų mirties broliai pasidalijo palikimą. Benediktui atiteko Juodeikių ir Arvydiškės dvarai Žemaitijoje, o taip pat du mūriniai namai Vilniuje.

Jis vedė Eufrozyną Gorską (1710-1768), šeimoje gimė šešios dukterys: Elžbieta (1734-1769), Magdalena Liudvika (1741-?), Klara (1743-1814), Kristina Morta (1744-1744), Joana Kotryna (1746-?), Viktorija Eugenija (1749-?) bei aštuoni sūnūs:
 Ignotas (?) 
 Feliksas (1736-1813) – Rietavo tijūnas ir Tirkšlių seniūnas, Lietuvos Vyriausiojo tribunolo deputatas
 Tadas Elijošius (1737-1737) 
 Antanas (?) – Ašmenos miesto teisėjas
 Juozapas (1742-?)
 Mykolas Jokūbas (1747-?)
 Povilas Pranciškus (1749-?) – Telšių miesto teisėjas
 Anupras Jonas (1752-1831) – Telšių žemietijos vadovas, žuvo per 1831 m. sukilimą 
 
Tirkšlių seniūnas Benediktas Skarbek-Važinskis tarnavo Karalaičio Augusto kavalerijoje, jam buvo suteiktas Žemaitijos kariuomenės pulkininko laipsnis. Buvo paskirtas Lietuvos didžiosios kunigaikštystės iždininku ir šiose pareigose 1748 m. Varšuvos seime atstovavo Žemaitijos seniūniją. Kartu su Ignu Samueliu Kašučiu ir Liudviku Jazdausku B.Skarbek-Važinskis fundavo Telšių Šv. Marijos Loretietės ir Šv. Antano bažnyčios statybą. Geidžių koplyčios altoriui dovanojo Švč. Dievo Motinos pagarbinimo paveikslą.

Šaltiniai 

Lietuvos bajorai
Lietuvos mecenatai